Legal Document

Category: 50

Text:
11. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 406/22 της 11 Οκτ./14 Νοεμ. 2006  (ΦΕΚ Β΄1666) Κανονισμός αδειών Κατασκευών κεραιών στην Ξηρά, σύμφωνα με το ν. 3431/2006. Έχοντας υπόψη: α.το άρθρο 12, παρ. λβ΄ και το άρθρο 31 του ν.3431/2006 «Περί Ηλεκτρονικών Επικοινωνιών και άλλες διατάξεις» (ΦΕΚ 13/Β/3.2.2006), β.το άρθρο 1, παρ. 2, εδάφιο δ΄ του ν. 2801/2000 «Ρυθμίσεις Θεμάτων Αρμοδιότητας του Υπουργείου Μεταφορών και Επικοινωνιών και άλλες Διατάξεις» (ΦΕΚ 46/Α/2000),  γ.το υπ’ αριθ. 44/2002 Προεδρικό διάταγμα «Ραδιοεξοπλισμός και τηλεπικοινωνιακός τερματικός εξοπλισμός και αμοιβαία αναγνώριση της συμμόρφωσης των εξοπλισμών αυτών. Προσαρμογή της ελληνικής νομοθεσίας στην οδηγία 99/5/ΕΚ του Ευρωπαϊκού Κοινοβουλίου και του Συμβουλίου της 9 Μαρτίου 1999» (ΦΕΚ 44/Α/7.2.2002), δ.την υπ’ αριθ. 53571/3839/2000 κοινή υπουργική απόφαση «Μέτρα Προφύλαξης του Κοινού από τη Λειτουργία Κεραιών Εγκατεστημένων στην Ξηρά» (ΦΕΚ 1105/B/2000), ε.την υπ’ αριθ. Δ3/Δ/35694/6190/2000 Υπουργική απόφαση «Προστασία των Αεροπορικών Εγκαταστάσεων από τον κίνδυνο της ανάπτυξης κατασκευών-εμποδίων γύρω από αυτές καθώς και της Αεροπλοΐας εκ των υπερυψηλών ανά τη χώρα κατασκευών» (ΦΕΚ 1133/Β/2000), στ.την υπ’ αριθ. 390/1/13.6.2006 απόφασή της: «Κανονισμός Χορήγησης Δικαιωμάτων Χρήσης μεμονωμένων Ραδιοσυχνοτήτων ή ζωνών Ραδιοσυχνοτήτων υπό καθεστώς Γενικής Άδειας για Παροχή Δικτύων και Υπηρεσιών Ηλεκτρονικών Επικοινωνιών και άλλες διατάξεις.» (ΦΕΚ 750/Β/21.6.2006)  ζ.το γεγονός ότι από τις διατάξεις αυτής της Απόφασης δεν προκαλείται δαπάνη εις βάρος του Κρατικού Προϋπολογισμού, αποφασίζει: Εκδίδει, τον Κανονισμό Αδειών Κατασκευών Κεραιών στη Ξηρά, οι διατάξεις του οποίου έχουν ως ακολούθως: «Άρθρο 1 Πεδίο Εφαρμογής 1. Ο παρών Κανονισμός διέπει όλες τις Κατασκευές Κεραιών που χρησιμοποιούνται για την παροχή ασύρματων δικτύων ηλεκτρονικών επικοινωνιών υπό καθεστώς Γενικής Άδειας σύμφωνα με το ν.3431/2006. 2. Στον Παρόντα Κανονισμό εμπίπτουν οι Κατασκευές Κεραιών της αναλογικής τηλεόρασης και της ραδιοφωνίας ελεύθερης λήψης και της επίγειας και δορυφορικής ψηφιακής ευρυεκπομπής συμπεριλαμβανομένου και των Κατασκευές Κεραιών που αποτελούν μέρος της υποδομής ηλεκτρονικών επικοινωνιών που χρησιμοποιείται για τη μεταφορά ραδιοφωνικού και τηλεοπτικού σήματος ως το σημείο εκπομπής. 3. Στον παρόντα Κανονισμό δεν εμπίπτουν: - οι Κατασκευές Κεραιών που είναι μέρος κρατικών δικτύων ηλεκτρονικών επικοινωνιών, δικτύων της υπηρεσίας ραδιοερασιτέχνη, της υπηρεσίας ραδιοερασιτέχνη μέσω δορυφόρου και δικτύων που χρησιμοποιούνται αποκλειστικά για πειραματικούς ή ερευνητικούς σκοπούς και για επίδειξη, - οι Κατασκευές Κεραιών που εξαιρούνται από τη διαδικασία αδειοδότησης, σύμφωνα με το Άρθρο 1 του ν. 2801/2000, καθώς και αυτές που εξαιρούνται σύμφωνα με τα οριζόμενα στις παρ.6 και 8 του άρθρου 31 του ν.3431/2006.» Το άρθρο 1 τροποποιήθηκε ως άνω από την παρ. 1 της με αριθ. 512/24/23 Φεβρ.- 20 Μαρτ. 2009 (ΦΕΚ Β΄517) απόφ. ΕΕΤΤ. Άρθρο 2 Ορισμοί 1.Σταθμός: Ένας ή περισσότεροι πομποί ή δέκτες ή συνδυασμός πομπών και δεκτών μετά των πρόσθετων συσκευών, που είναι αναγκαίοι σε ορισμένη θέση για τη διεξαγωγή (διενέργεια) συγκεκριμένης υπηρεσίας ραδιοεπικοινωνίας ή για την υπηρεσία ραδιοαστρονομίας. (Μετά τη σελ. 698) Σελ. 699 Τεύχος     Σελ.      Εγκατάσταση – Λειτουργία Κατασκευών Κεραιών 22.Μ.α.11 2.Κατασκευή Κεραίας: Το σύστημα των Κεραιών εκπομπής και λήψης ραδιοσημάτων μετά των κατασκευών στήριξής τους εξαρτημάτων και παρελκομένων. Το παθητικό κάτοπτρο ανάκλασης ραδιοσημάτων θεωρείται επίσης ως Κατασκευή Κεραίας. Στο ύψος της Κατασκευής Κεραίας περιλαμβάνεται και ο φωτισμός ασφαλείας ή/και το αλεξικέραυνο. Οι νωτεπίνωτες (back to back) διατάξεις περιλαμβάνονται στα παθητικά κάτοπτρα. 3.Συνεγκατάσταση (Από Κοινού Χρήση Κατασκευής Κεραίας): Η παροχή επί υφιστάμενης ή νέας κατασκευής κεραίας του φυσικού χώρου ή και των τεχνικών προϋποθέσεων για την εξυπηρέτηση των σταθμών μετά των αντιστοίχων κεραιοσυστημάτων που ανήκουν σε δύο ή περισσότερους παρόχους  Εκτός των ανωτέρω ισχύουν οι ορισμοί του ν. 3431/2006. Σε περίπτωση που κάποιος από τους όρους που χρησιμοποιούνται στον παρόντα Κανονισμό δεν αναφέρεται στον εν λόγω Νόμο, η αντίστοιχη λέξη ή φράση ερμηνεύεται σύμφωνα με τα όσα ορίζονται στο ν.2801/2000 και αν δεν υπάρχει εκεί σύμφωνα με τα όσα ορίζονται στο ν.1843/1989 και αν δεν υπάρχει εκεί σύμφωνα με τα όσα ορίζονται στο δευτερογενές δίκαιο της Ευρωπαϊκής Ένωσης και αν δεν υπάρχει εκεί σύμφωνα με τα όσα ορίζονται στο Διεθνή Κανονισμό Ραδιοεπικοινωνιών. Άρθρο 11 Σήμανση 1.Κάθε Άδεια Κατασκευής Κεραίας που εκδίδεται από την ΕΕΤΤ περιλαμβάνει αριθμό εγγραφής κεραίας. 2.Κάθε κάτοχος κατασκευής κεραίας υποχρεούται να έχει διαρκώς κοντά στη βάση της ευανάγνωστη ανεξίτηλη πινακίδα, η οποία ευκρινώς αναφέρει την επωνυμία του Κατόχου της Κατασκευής, τον αριθμό εγγραφής Κατασκευής Κεραίας και τον αριθμό της θέσης, όπως αναφέρεται στην άδεια του κατόχου. Άρθρο 12 Παροχή Πληροφοριών Η ΕΕΤΤ δύναται σύμφωνα με το άρθρο 64 του ν. 3431/ 2006 για τις Ηλεκτρονικές Επικοινωνίες να ζητά από πρόσωπα ή φορείς που εγκαθιστούν/χρησιμοποιούν κατασκευές κεραιών για τηλεπικοινωνιακούς σκοπούς την παροχή οποιασδήποτε πληροφορίας στα πλαίσια άσκησης των αρμοδιοτήτων της. Άρθρο 13 Διοικητικές Kυρώσεις Στην περίπτωση παράβασης διατάξεων του παρόντος, επιβάλλονται οι κυρώσεις που προβλέπονται στις διατάξεις του ν. 3431/2006 και στη σχετική κείμενη νομοθεσία.  (Μετά τη σελ. 702) Σελ. 703 Τεύχος     Σελ.      Εγκατάσταση – Λειτουργία Κατασκευών Κεραιών 22.Μ.α.11 Άρθρο 14 Καταργούμενες Διατάξεις Από την έναρξη ισχύος του παρόντος καταργούνται οι αποφάσεις της ΕΕΤΤ 236/79/23.11.2001 «Κανονισμός Αδειών Κατασκευών Κεραιών στην Ξηρά» και 355/18/15.9.2005 τροποποίηση του προαναφερθέντος Κανονισμού (ΦΕΚ 1649/Β/2001/και 1471/Β/2005/ αντίστοιχα). Άρθρο 15 Έναρξη ισχύος Η ισχύς του παρόντος Κανονισμού άρχεται από τη δημοσίευσή του στην Εφημερίδα της Κυβερνήσεως. «ΠΑΡΑΡΤΗΜΑ Ι Η αίτηση για Άδεια Κατασκευής Κεραίας που υποβάλλεται στην ΕΕΤΤ πρέπει να περιλαμβάνει: 1. Πλήρη στοιχεία του αιτούντος (Επωνυμία, Διακριτικός Τίτλος, Νομική Μορφή, Διεύθυνση Έδρας του αιτούντος, ΑΦΜ, ΑΡΜΑΕ, Τεχνικός Υπεύθυνος, Τηλέφωνο και Fax για επικοινωνία) και νομιμοποιητικά έγγραφα για τον υπογράφοντα. 2. Περιγραφή των Υπηρεσιών Ραδιοεπικοινωνίας που θα εξυπηρετεί η Κατασκευή Κεραίας, σύμφωνα με την/τις αντίστοιχες άδειες του Κατόχου της Κατασκευής. 3. Εάν πρόκειται για ραδιοφωνικό ή τηλεοπτικό σταθμό, απαιτείται: α. η άδεια λειτουργίας του σταθμού ή ελλείψει αυτής, βεβαίωση νομίμου λειτουργίας του σταθμού από το Εθνικό Συμβούλιο Ραδιοτηλεόρασης, β. Χορηγηθέν Δικαίωμα χρήσης τηλεοπτικού διαύλου ή ραδιοφωνικής συχνότητας. 4. Περιγραφή της Κατασκευής Κεραίας, η οποία περιλαμβάνει: α. μοναδικό αριθμό θέσης και μοναδική ονομασία θέσης κατά προτίμηση σχετική με το τοπωνύμιο της περιοχής, β. τις γεωγραφικές συντεταγμένες -πλάτος και μήκος- σε σύστημα ΕΓΣΑ 87, γ. το υψόμετρο του εδάφους, το ύψος της Κατασκευής Κεραίας από τη βάση του, το ύψος του κτιρίου (αν υπάρχει) από το έδαφος, δ. την ακριβή διεύθυνση της θέσης της Κατασκευής, τον ταχυδρομικό κώδικα, το Δήμο και τη Νομαρχία, εντός των οποίων θα γίνει η Κατασκευή, ε. εφόσον κατασκευασθεί οικίσκος (σύμφωνα με το ν. 2801/2000), θα προσδιορίζεται το εμβαδόν, το ύψος και η θέση του (οικόπεδο ή δώμα) και το  Σελ. 704 Τεύχος     Σελ.      εμβαδόν του οικοπέδου, στ. εφόσον η Κατασκευή αποτελείται από περισσότερους του ενός πυλώνες ή ιστούς, θα αναφέρονται ξεχωριστά τα ύψη για κάθε ιστό ή πυλώνα. 5. Περιγραφή των στοιχείων ακτινοβολίας της Κατασκευής Κεραίας. Τα στοιχεία αυτά είναι τα εξής: τύπος κεραίας, αριθμός φερουσών, ισχύς εισόδου ανά φέρουσα, κέρδος κύριου λοβού, EIRP, γωνία ημίσειας ισχύος κύριας δέσμης σε μοίρες, tilt κεραίας συνολικό, γωνία μεγίστου κύριου λοβού ως προς το Βορρά σε μοίρες, διαστάσεις κεραίας, ύψος κέντρου κεραίας από βάση ιστού, συχνότητα εκπομπής και συχνότητα λήψης. Σε περίπτωση περισσοτέρων του ενός πυλώνων ή ιστών, θα πρέπει να προσδιορίζεται ο ιστός ή ο πυλώνας, στον οποίο στηρίζεται κάθε κεραία. 6. Διευθύνσεις των αρμοδίων Υπηρεσιών (Περιφέρειας, Νομαρχίας, Πολεοδομίας και Δασαρχείου) στις οποίες υπάγεται η συγκεκριμένη Κατασκευή Κεραίας. 7. Πολεοδομικά σχέδια του συνόλου της Κατασκευής Κεραίας, σε δύο αντίγραφα, στα οποία περιλαμβάνεται υποχρεωτικά: α. τοπογραφικό διάγραμμα που περιέχει οδοιπορικό σκαρίφημα και απόσπασμα χάρτη ΓΥΣ με τη μέγιστη διαθέσιμη ανάλυση και με σημειωμένη τη θέση της Κατασκευής Κεραίας, β. Σχέδια του οικίσκου σε κλίμακα 1:50 και πρόσφορη, κατά περίπτωση, κλίμακα της δομικής κατασκευής, επί της οποίας τοποθετείται η κεραία, σύμφωνα με τα προβλεπόμενα από το Άρθρο 24α του ν. 2075/1992, ως αυτό ισχύει μέχρι την έκδοση απόφασης του ΥΠΕΧΩΔΕ. 22.Μ.α.11 Εγκατάσταση – Λειτουργία Κατασκευών Κεραιών 8. Σύμφωνη γνώμη της ΥΠΑ σχετικά με την ασφάλεια της αεροπλοΐας. 9. Έγκριση Μελέτης Περιβαλλοντικών Όρων της αρμόδιας Υπηρεσίας με επισυναπτόμενη σύμφωνη γνώμη της Ε.Ε.Α.Ε. επί της μελέτης ηλεκτρομαγνητικών ακτινοβολιών των κεραιοσυστημάτων, εφόσον απαιτείται από τη σχετική νομοθεσία. 10. Απόδειξη πληρωμής Διοικητικού Τέλους που προβλέπεται στο άρθρο 10 του παρόντος Κανονισμού.» Το Παράρτημα Ι αντικαταστάθηκε ως άνω από την παρ. 2 της με αριθ. 512/24/23 Φεβρ.20 Μαρτ. 2009 (ΦΕΚ Β΄517) απόφ. ΕΕΤΤ. Άρθρο 3 Γενικές Αρχές 1.Για την εγκατάσταση και λειτουργία κάθε κατασκευής κεραίας που εμπίπτει στο πεδίο εφαρμογής του παρόντος απαιτείται η έκδοση Αδείας από την ΕΕΤΤ. 2.Η άδεια Κατασκευής Κεραίας εκδίδεται για την υλοποίηση ασύρματων δικτύων ηλεκτρονικών επικοινωνιών στο όνομα φορέων που -λειτουργούν υπό καθεστώς γενικής άδειας -νομιμοποιούνται να χρησιμοποιούν ραδιοσυχνότητες για την διεξαγωγή υπηρεσιών ραδιοεπικοινωνίας. 3.Η Άδεια Κατασκευής Κεραίας, που εκδίδεται σύμφωνα με τα οριζόμενα στον παρόντα Κανονισμό, δεν υποκαθιστά άλλες άδειες ή εγκρίσεις που θα πρέπει να λάβει ο Κάτοχος της Άδειας για την εγκατάσταση της αδειοδοτημένης Κατασκευής Κεραίας, σύμφωνα με τα οριζόμενα στην κείμενη νομοθεσία. 4.Η κατασκευή οικίσκου και άλλων δομικών κατασκευών για την τοποθέτηση κεραιών εκπομπής ή/και λήψης ραδιοηλεκτρικών σημάτων, σύμφωνα με τα οριζόμενα στο άρθρο 1, παρ. 2, εδάφιο Ε του  Σελ. 700 Τεύχος     Σελ.      ν. 2801/2000, για την εγκατάσταση σταθμών ραδιοεπικοινωνιών επιτρέπεται μόνο σε παρόχους Δημοσίων Δικτύων Ηλεκτρονικών Επικοινωνιών. 5.Για κάθε Κατασκευή Κεραίας ορίζεται ένας ή περισσότεροι αρμόδιοι μηχανικοί ως τεχνικοί υπεύθυνοι για κάθε θέμα αρτιότητας της κατασκευής συμπεριλαμβανομένης της δομικής κατασκευής και της συμμόρφωσης του συνόλου της εγκατάστασης σύμφωνα με τις διατάξεις του π.δ. 44/2002. Ο αρμόδιος μηχανικός που ορίζεται ως τεχνικός υπεύθυνος υπογράφει την αίτηση ή δήλωση που κατατίθεται στην ΕΕΤΤ. Άρθρο 4 Διαδικασία Αδειοδότησης Κατασκευής Κεραίας Α. Σταθεροί Σταθμοί Ξηράς 1.Για την αδειοδότηση Κατασκευής Κεραίας κατατίθεται από τον ενδιαφερόμενο τυποποιημένη αίτηση συνοδευμένη από τα απαραίτητα δικαιολογητικά όπως περιγράφονται στο Παράρτημα Ι του παρόντος Κανονισμού. 2.Στην περίπτωση που δεν απαιτείται δομική κατασκευή ή το σύστημα κεραιών και πομποδεκτών τοποθετείται επί υφιστάμενης δομικής κατασκευής, (π.χ. επιτοίχια), δεν απαιτείται η υποβολή των σχεδίων της παραγράφου 6 στοιχείου β του Παραρτήματος I στην ΕΕΤΤ. Τα ανωτέρω ισχύουν και για την περίπτωση όπου η κεραία τοποθετείται επί μονοσωλήνιου ιστού ύψους μέχρι τέσσερα (4) μέτρα και διαμέτρου έως δεκαπέντε (15) εκατοστά εφόσον τοποθετείται σε επιτρεπόμενες θέσεις σύμφωνα με το ν. 2801/2000 και τη σχετική νομοθεσία. 3.Η ΕΕΤΤ δημοσιεύει στο ιστοπεδίο της όλες τις τυποποιημένες αιτήσεις και δηλώσεις που απαιτούνται από τον παρόντα Κανονισμό. Η ΕΕΤΤ, με απόφαση που θα εκδώσει, δύναται να ορίζει τη διαδικασία που πρέπει να ακολουθείται για την ηλεκτρονική υποβολή της αίτησης ή της δήλωσης. 4.Η αίτηση απορρίπτεται και ο φάκελος επιστρέφεται στον αιτούμενο στις ακόλουθες περιπτώσεις: α.Όταν ο αιτών δεν διαθέτει το απαραίτητο δικαίωμα χρήσης ραδιοσυχνοτήτων. 22.Μ.α.11 Εγκατάσταση – Λειτουργία Κατασκευών Κεραιών β.Όταν στη συγκεκριμένη γεωγραφική θέση, για την οποία ζητείται η Άδεια Κατασκευής Κεραίας, δεν επιτρέπεται η εγκατάσταση Κατασκευής Κεραίας, σύμφωνα με την κείμενη νομοθεσία. γ.Όταν η αίτηση δεν συνοδεύεται από όλα τα απαραίτητα δικαιολογητικά, σύμφωνα με το Παράρτημα Ι (με εξαίρεση το υπ’ αριθ. 8 αυτού) ή παρουσιάζονται ελλείψεις ή σφάλματα στα προσκομιζόμενα δικαιολογητικά. Ιδιαίτερα, σε περίπτωση που υπάρχει οποιαδήποτε ασυμφωνία ανάμεσα στα υποβαλλόμενα δικαιολογητικά του φακέλου που αφορούν τη συγκεκριμένη Κατασκευή Κεραίας, όπως ενδεικτικά: i.στις συντεταγμένες θέσεις, ii.στην κωδικοποιημένη ονομασία θέσης που είναι μοναδική και δεν επαναχρησιμοποιείται, iii.στον κωδικοποιημένο αριθμό θέσης που είναι μοναδικός και δεν επαναχρησιμοποιείται, iv.στη διεύθυνση θέσης, v.στον τύπο της υπηρεσίας ραδιοεπικοινωνίας, vi.στα στοιχεία που αναφέρονται στην Έγκριση των Περιβαλλοντικών Όρων, στη σύμφωνη γνώμη της ΕΕΑΕ, στην αίτηση της εταιρείας και στα αρχιτεκτονικά σχέδια, τα οποία δεν βρίσκονται σε συμφωνία μεταξύ τους, vii.στο συνολικό ύψος και υψόμετρο της Κατασκευής Κεραίας το οποίο στα προσκομιζόμενα δικαιολογητικά υπερβαίνει το επιτρεπόμενο από την ΥΠΑ δ.Σε περίπτωση κακόπιστης κατάθεσης, όταν η κατάθεση της αίτησης γίνεται μετά από την εγκατάσταση της Κατασκευής Κεραίας ή / και τη θέση της σε λειτουργία. Νέα αίτηση του Κατόχου της Κατασκευής Κεραίας για την ίδια θέση εξετάζεται, εάν αποδεδειγμένα προβεί σε πλήρη απομάκρυνση της παράνομης Κατασκευής Κεραίας. Β. Κινητοί ή Μεταφερόμενοι Σταθμοί Ξηράς 5.Για κάθε Κινητό ή Μεταφερόμενο Σταθμό που χρησιμοποιείται για την κάλυψη περιστασιακών ή έκτακτων αναγκών, [όπως επίγειο μεταφερόμενο δορυφορικό σταθμό (SNG), σταθμό υπηρεσίας επικουρικής της ραδιοτηλεόρασης (SAP/SAB), κινητό σταθμό βάσης κινητής τηλεφωνίας κ.α.] απαιτείται άπαξ κατάθεση στην ΕΕΤΤ τυποποιημένης δήλωσης συνοδευόμενη από: α.σύμφωνη γνώμη της ΕΕΑΕ, που θα καθορίζει τις προϋποθέσεις τοποθέτησης του σταθμού ώστε να είναι δυνατή η ασφαλής πρόσβαση του γενικού πληθυσμού γύρω από αυτόν, χωρίς να παρατηρείται υπέρβαση των ορίων ασφαλούς έκθεσης, β.σύμφωνη γνώμη της ΥΠΑ σχετικά με την ασφάλεια της αεροπλοΐας. Άρθρο 5 Εγκατάσταση επί του ιδίου ακινήτου Στην περίπτωση εγκατάστασης επί του ιδίου ακινήτου, κάθε ενδιαφερόμενος να εγκαταστήσει Κατασκευή Κεραίας στο ίδιο ακίνητο με άλλο Κάτοχο Κατασκευής Κεραίας και εφόσον αυτό επιτρέπεται από τις Πολεοδομικές διατάξεις, υποβάλλει χωριστή αίτηση με όλα τα απαιτούμενα δικαιολογητικά, σύμφωνα με το Παράρτημα Ι. Το συνολικό εμβαδόν του/των οικίσκου/ων στέγασης μηχανημάτων δεν υπερβαίνει τα οριζόμενα στο άρθρο 1, παρ. 2, εδάφιο Ε του ν. 2801/2000. Στη μελέτη που υποβάλλεται στην ΕΕΑΕ, συνυπολογίζεται η επίδραση των κεραιοσυστημάτων όλων των κατασκευών κεραιών επί του ιδίου ακινήτου σύμφωνα με την υπ’ αριθ. 53571/3839/6.9.2000 κοινή υπουργική απόφαση ή την εκάστοτε ισχύουσα αντίστοιχη κοινή υπουργική απόφαση. Η ΕΕΤΤ εκδίδει χωριστές Άδειες για κάθε κατασκευή κεραίας.  Άρθρο 6 Συνεγκατάσταση (Από Κοινού Χρήση Κατασκευής Κεραίας) 1.Για τη χορήγηση Άδειας για την συνεγκατάσταση νέας Κατασκευής Κεραίας υποβάλλεται αίτηση στην ΕΕΤΤ από τον Κάτοχο της Κατασκευής Κεραίας σύμφωνα με το άρθρο 4 του παρόντος Κανονισμού. 2.Για τη χρήση υφιστάμενης Κατασκευής Κεραίας από φορέα διάφορο του Κατόχου Κατασκευής Κεραίας, που δεν συνοδεύεται από αλλαγές που συνιστούν τροποποίηση της Άδειας, ακολουθείται η διαδικασία που προβλέπεται από την παρ. 4 του Άρθρου 7 του Παρόντος. 3.Σε κάθε περίπτωση τα απαιτούμενα δικαιολογητικά αφορούν το σύνολο των κεραιοσυστημάτων εκπομπής και λήψης, ενώ η αίτηση συνοδεύεται και από υπεύθυνη δήλωση του κάθε φορέα που φιλοξενείται επί της κατασκευής για την ορθότητα των στοιχείων. Άρθρο 7 Τροποποίηση Άδειας 1.Τροποποίηση της Άδειας υφιστάμενης Κατασκευής Κεραίας απαιτείται στην περίπτωση τροποποίησης του δομικού μέρους της υφιστάμενης Κατασκευής Κεραίας συμπεριλαμβανομένου του ύψους της κατασκευής και του οικίσκου.  (Μετά τη σελ. 700) Σελ. 701 Τεύχος     Σελ.      Εγκατάσταση – Λειτουργία Κατασκευών Κεραιών 22.Μ.α.11 2.Για την τροποποίηση της Άδειας ο Κάτοχος της Άδειας θα πρέπει να υποβάλει στην ΕΕΤΤ την τυποποιημένη αίτηση με τα δικαιολογητικά που περιγράφονται στο Παράρτημα Ι της Παρούσας. 3.Δεν απαιτείται τροποποίηση της Άδειας Κατασκευής Κεραίας για τις περιπτώσεις προσθήκης κεραιοσυστημάτων υπό την προϋπόθεση ότι πληρούνται αθροιστικά οι παρακάτω προϋποθέσεις: α.τοποθετούνται σε αδειοδοτημένη Κατασκευή Κεραίας, β.δεν προκαλείται οποιαδήποτε τροποποίηση στο δομικό μέρος της υφιστάμενης κατασκευής κεραίας συμπεριλαμβανομένου του ύψους της Κατασκευής και του οικίσκου, γ.υπάρχει σύμφωνη γνώμη της Ε.Ε.Α.Ε., εκτός εάν στην υπό έκδοση-σύμφωνα με το άρθρο 31, παρ. 18 του ν. 3431/2006-απόφαση του Υ.ΠΕ.ΧΩ.Δ.Ε., στην οποία θα καθορίζεται το περιεχόμενο και θα εξειδικεύεται η διαδικασία των Μελετών Περιβαλλοντικών Επιπτώσεων για τις εγκαταστάσεις των κεραιών σταθμών στην ξηρά, κρίνεται απαραίτητο να περιλαμβάνεται η σύμφωνη γνώμη της Ε.Ε.Α.Ε. σε νέα Έγκριση Περιβαλλοντικών Όρων, δ.έχει γίνει χορήγηση Δικαιωμάτων Χρήσης Μεμονωμένων Ραδιοσυχνοτήτων ή ζωνών Ραδιοσυχνοτήτων υπό καθεστώς Γενικής Άδειας, σύμφωνα με την κείμενη νομοθεσία. 4.Στην περίπτωση του ανωτέρου εδαφίου, ο κάτοχος της Κατασκευής Κεραίας υποχρεούται, πριν από την τοποθέτηση των κεραιών, να καταθέσει στην ΕΕΤΤ:  α.Τυποποιημένη Δήλωση Προσθήκης Κεραιοσυστημάτων. β.Τη σύμφωνη γνώμη της Ε.Ε.Α.Ε., εκτός εάν στην υπό έκδοση-σύμφωνα με το Άρθρο 31, παρ. 18 του ν. 3431/2006-απόφαση του ΥΠ.Ε.ΧΩ.Δ.Ε., στην οποία θα καθορίζεται το περιεχόμενο και θα εξειδικεύεται η διαδικασία των Μελετών Περιβαλλοντικών Επιπτώσεων για τις εγκαταστάσεις κεραιών σταθμών στην ξηρά, κρίνεται απαραίτητο να περιλαμβάνεται η σύμφωνη γνώμη της Ε.Ε.Α.Ε. σε νέα Έγκριση Περιβαλλοντικών Όρων. 5.Τροποποίηση της Άδειας Κατασκευής Κεραίας, επίσης, δύναται να γίνει όταν τα στοιχεία της Άδειας που καθορίζουν τη μοναδικότητα της θέσης εγκατάστασης Κατασκευής Κεραίας, όπως η διεύθυνση θέσης ή οι γεωγραφικές συντεταγμένες ή ο Δήμος, είναι εσφαλμένα, γεγονός που δεν αποδεικνύεται από τα συνυποβαλλόμενα δικαιολογητικά. Σε αυτή την περίπτωση τα νέα δικαιολογητικά θα πρέπει να αναφέρουν τη σωστή θέση εγκατάστασης  Σελ. 702 Τεύχος     Σελ.      της Κατασκευής Κεραίας, ενώ το νέο τοπογραφικό σχέδιο θα πρέπει να αποδεικνύει ότι η θέση του Σταθμού είναι η ίδια με αυτή της αρχικής Άδειας.  Σε κάθε άλλη περίπτωση απαιτείται έκδοση νέας Άδειας Κατασκευής Κεραίας με νέο όνομα και αριθμό θέσης. Άρθρο 8 Διακοπή λειτουργίας της κατασκευής κεραίας 1.Η ΕΕΤΤ ζητά από τον Κάτοχο της Κατασκευής Κεραίας τη διακοπή λειτουργίας της, στις ακόλουθες περιπτώσεις: α.Όταν ανασταλεί η Γενική Άδεια και για όσο διάστημα διαρκεί η αναστολή της, ενόψει της οποίας χορηγήθηκε η εν λόγω Άδεια Κατασκευής Κεραίας ή διαπιστωθούν σοβαρές ή/και επανειλημμένες παραβάσεις της Άδειας Κατασκευής Κεραίας, σύμφωνα και με τα οριζόμενα στο Άρθρο 63 του ν. 3431/2006. β.Όταν έχει ανασταλεί το δικαίωμα χρήσης κάθε ραδιοσυχνότητας που χρησιμοποιείται στην εν λόγω Κατασκευή, για όσο διάστημα διαρκεί η αναστολή. γ.Όταν με μετρήσεις, που θα εκπονηθούν από τους αρμόδιους φορείς, σύμφωνα με το άρθρο 7 της υπ’ αριθ. 53571/3839/2000 (ΦΕΚ 1105/Β/2000) κοινής υπουργικής απόφασης ή σύμφωνα με άλλη διάταξη νόμου ή Υπουργικής απόφασης ή πράξη της Διοίκησης, με την οποία η εν λόγω κοινή υπουργική απόφαση τροποποιείται ή αντικαθίσταται, αποδειχθεί ότι η συγκεκριμένη κατασκευή κεραίας υπερβαίνει τα όρια εκπομπής που προβλέπονται στις παραγράφους 9 και 10 του άρθρου 31 του ν.3431/2006. δ.Όταν η ΕΕΤΤ ενημερωθεί εγγράφως από την ΕΕΑΕ ότι η υποβληθείσα μελέτη ηλεκτρομαγνητικής ακτινοβολίας, η οποία έχει κατατεθεί στην τελευταία, είναι ανεπαρκής, πλημμελής ή λανθασμένη. 22.Μ.α.11 Εγκατάσταση – Λειτουργία Κατασκευών Κεραιών ε.Όταν ανασταλεί για οποιοδήποτε λόγο έγκριση άλλης Υπηρεσίας που αποτελεί προαπαιτούμενο της άδειας κατασκευής κεραίας. 2.Μετά τη γνωστοποίηση της απόφασης διακοπής λειτουργίας ο Κάτοχος υποχρεούται να διακόψει άμεσα τη λειτουργία του Σταθμού Ραδιοεπικοινωνίας, που εξυπηρετεί η Κατασκευή Κεραίας. Αν οποτεδήποτε μετά την αρχική γνωστοποίηση διαπιστωθεί ξανά αντικανονική λειτουργία του σταθμού, τότε η ΕΕΤΤ προβαίνει στην επιβολή των διοικητικών κυρώσεων του ν. 3431/2006 ή /και σε ανάκληση της άδειας.  Για τη μεταβίβαση αρμοδιοτήτων του άρθρ. 8 από την Ολομέλεια στον Πρόεδρο της ΕΕΤΤ, βλ. την με αριθ. 474/52/4-23 Απρ. 2008 (ΦΕΚ Β΄711) απόφ. ΕΕΤΤ, ανωτ. σελ. 386,687. Άρθρο 9 Ανάκληση της Άδειας Η Άδεια Κατασκευής Κεραίας ανακαλείται έπειτα από ειδικά αιτιολογημένη Απόφαση της ΕΕΤΤ στις ακόλουθες περιπτώσεις: α.Μετά από έγγραφη αίτηση του Κάτοχου της Κατασκευής, β.Όταν ανακληθεί η Γενική Άδεια, ενόψει της οποίας χορηγήθηκε η εν λόγω Άδεια Κατασκευής Κεραίας ή ο Κάτοχος της Άδειας Κατασκευής Κεραίας προβεί σε σοβαρές ή/και επανειλημμένες παραβάσεις, σύμφωνα με τα οριζόμενα στο Άρθρο 63 του ν. 3431/2006. γ.Όταν αφαιρεθεί από τον Κάτοχο της Άδειας το δικαίωμα χρήσης κάθε ραδιοσυχνότητας που χρησιμοποιείται στην εν λόγω Κατασκευή ή έχει παρέλθει ο χρόνος για τον οποίο έγινε Απονομή ή Χορήγηση Δικαιωμάτων Χρήσης της συγκεκριμένης ραδιοσυχνότητας. δ.Όταν η αίτηση για έγκριση τοποθέτησης των εγκαταστάσεων της Κατασκευής Κεραίας σύμφωνα με τα προβλεπόμενα στην εκάστοτε ισχύουσα νομοθεσία απορριφθεί ή ανακληθεί η ήδη χορηγηθείσα έγκριση από την αρμόδια Πολεοδομική Υπηρεσία. ε.Όταν ανακληθεί η χορηγηθείσα έγκριση άλλης Υπηρεσίας αποτελούσα απαραίτητο δικαιολογητικό για τη χορήγηση Άδειας Κατασκευής Κεραίας από την ΕΕΤΤ ή αντίστοιχα όταν η αίτηση για έγκριση προς άλλη αρμόδια Υπηρεσία, που έπεται της Άδειας Κατασκευής Κεραίας της ΕΕΤΤ, απορριφθεί ή ανακληθεί η ήδη χορηγηθείσα έγκριση ή γνωμάτευση της Υπηρεσίας αυτής. Ο Κάτοχος της Άδειας Κατασκευής Κεραίας του οποίου ανακαλείται η Άδεια υποχρεούται να προβεί στην απομάκρυνση της Κατασκευής Κεραίας. Για τη μεταβίβαση αρμοδιοτήτων του άρθρ. 9 από την Ολομέλεια στον Πρόεδρο της ΕΕΤΤ, βλ. την με αριθ. 474/52/4-23 Απρ. 2008 (ΦΕΚ Β΄711) απόφ. ΕΕΤΤ, ανωτ. σελ. 386,687. Άρθρο 10 Διοικητικό Τέλος Με την κατάθεση κάθε αίτησης προς έκδοση Άδειας Κατασκευής Κεραίας επισυνάπτεται απόδειξη καταβολής σε τραπεζικό λογαριασμό της ΕΕΤΤ, ως Διοικητικό Τέλος ποσού ύψους €120,00 (εκατόν είκοσι ΕΥΡΩ), για την εξέτασή της, και την έκδοση Άδειας.